బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Bigg Boss Episode 19 Highlights: శ్రీముఖికి షాకిచ్చిన బిగ్ బాస్.. శిక్ష ఖరారు!
బిగ్ బాస్ ఇచ్చిన టాస్క్‌ను పూర్తిచేయడంలో విఫలం కావడమే కాకుండా గాయాలు కొనితెచ్చుకోవడంతో ఇంటి సభ్యులపై బిగ్ బాస్ సీరియస్ అయ్యారు. ముఖ్యంగా శ్రీముఖిపై ఆగ్రహం వ్యక్తం చేసిన బిగ్ బాస్ ఆమెకు శిక్ష ఖరారు చేశారు.
Samayam Telugu | Updated:
Aug 8, 2019, 11:12PM IST
Bigg Boss Episode 19 Highlights: శ్రీముఖికి షాకిచ్చిన బిగ్ బాస్.. శిక్ష ఖరారు!
‘బిగ్ బాస్’ మూడో సీజన్‌ ఆసక్తికరంగా కొనసాగుతోంది. బుధవారం నాటి 18వ ఎపిసోడ్‌లో ఇంటి సభ్యులకు బిగ్ బాస్ ఇచ్చిన టాస్క్ రచ్చ రచ్చ అయ్యింది. గాజు పెట్టెలో ఉన్న డబ్బులును కొట్టేయడానికి శ్రీముఖి డంబెల్‌తో అద్దాలను పగలగొట్టగా.. రవికృష్ణ చేతితోనే అద్దం పగలగొట్టి డబ్బులు తీసే ప్రయత్నం చేశాడు. దీంతో ఆయన మణికట్టుకి గాయమైంది. ఈ విషయంలో రోహిణి మినహా మిగిలిన సభ్యులంతా శ్రీముఖిని తప్పుబట్టారు. ఆమె వల్లే రవికృష్ణకు గాయమైందని నిందించారు. బిగ్ బాస్ రవికృష్ణను మెడికల్ రూంలోకి పంపి వైద్యం కూడా అందించారు. అక్కడితో ఎపిసోడ్ ముగిసింది.
ఇక గురువారం నాటి 19 ఎపిసోడ్‌లో ఈ టాస్క్ గురించే ప్రధాన చర్చ జరిగింది. ఇంటి సభ్యుల చర్యను సీరియస్‌గా తీసుకున్న బిగ్ బాస్ వారికి క్లాస్ పీకారు. కన్ఫెషన్ రూంలోకి వెళ్లిన రవికృష్ణ ఈ విషయంలో తన తప్పు ఉందని బిగ్ బాస్‌కి క్షమాపణలు చెప్పారు. అయితే, అద్దం పగలగొట్టమని రవికృష్ణను ప్రోత్సహించిన శ్రీముఖి చర్యను బిగ్ బాస్ తప్పుబట్టారు. దీనికి శిక్షగా వచ్చే వారం ఎలిమినేషన్‌కు శ్రీముఖిని బిగ్ బాస్ నేరుగా నామినేట్ చేశారు.
Read Also: బిగ్ బాస్ సీజన్ 3 అన్ని ఎపిసోడ్‌ల పూర్తి సమాచారం ఒక్క క్లిక్‌తో
వితికా ఏడుపు.. రాహుల్ ఓదార్పు..
బెడ్‌పై భర్త వరుణ్ సందేశ్ ఛాతిపై వాలిపోయిన వితికా షెరు కంటతడి పెట్టుకుంది. ఒకటే ఏడుపు. అసలు ఎందుకు ఏడుస్తున్నావంటూ ఆమెను రాహుల్ ఓదార్చాడు. టిష్యూలు తీసుకొచ్చి కళ్లు తుడిచాడు. టాస్క్‌లో జరిగిన గొడవ గురించి తలుచుకుని ఏడుస్తున్నావా అంటూ వరుణ్ సందేశ్ తన భార్యను అడిగాడు. అవునూ అంటూ చిన్నగా వితిక తల ఊపింది. ఇక వరుణ్, రాహుల్ కలిసి వితికాను ఓదార్చారు. ‘‘టిష్యూకి మొత్తం లిప్‌స్టిక్ అంటుకుంది చెల్లెమ్మ’’ అంటూ రాహుల్ నవ్వించే ప్రయత్నం చేశాడు.
అలీ, పునర్నవికి సీక్రెట్ టాస్క్
ముందుగా అలీని బిగ్ బాస్ కన్ఫెషన్ రూంలోకి పిలిచారు. ఈయనకు ఒక సీక్రెట్ టాస్క్ ఇచ్చారు. సీక్రెట్ టాస్క్ విజయవంతంగా పూర్తిచేస్తే తరవాతి వారం నామినేషన్ నుంచి సేఫ్ అవుతారని అలీకి బిగ్ బాస్ చెప్పారు. ఒకవేళ ఈ సీక్రెట్ టాస్క్ గురించి ఎవరితోనైనా చెబితే తరవాతి వారం ఎలిమినేషన్‌కు నేరుగా నామినేట్ అవుతారని అలీకి బిగ్ బాస్ వార్నింగ్ ఇచ్చారు. రాత్రి అందరూ పడుకున్న తరవాత ఎవరి కంట పడకుండా ఒక సీక్రెట్ రూంలోకి వెళ్లాల్సి ఉంటుందని అలీకి బిగ్ బాస్ చెప్పారు.
అలీ తరవాత పునర్నవిని బిగ్ బాస్ కన్ఫెషన్ రూంలోకి పిలిచారు. ఆమెకు కూడా సీక్రెట్ టాస్క్ ఇచ్చారు. అలీకి చెప్పిన నిబంధననే చెప్పారు. అలీని రాత్రి సీక్రెట్ రూంలోకి వెళ్లమని చెప్పిన బిగ్ బాస్.. పునర్నవిని తెల్లవారిన తరవాత వెళ్లాలని ఆదేశించారు. రాత్రి అందరూ పడుకున్నాక 1.30 గంటల సమయంలో ఎవరి కంట పడకుండా అలీ సీక్రెట్ రూంలోకి వెళ్లాడు. ఆ తరవాత ఉదయం 7.30కి ఎవరి కంట పడకుండా పునర్నవి సీక్రెట్ రూంలోకి వెళ్లింది.
అలీ, పునర్నవి కోసం వెతుకులాట
ఉదయం 8 గంటలకు స్పీకర్లలో ‘భారతీయుడు’లోని ‘మాయా మచింద్ర’ పాట ప్లే అయ్యింది. ఈ పాటతో ఇంటి సభ్యులంతా నిద్రలేచి స్టెప్పులేసుకుంటూ కాలకృత్యాలు తీర్చుకున్నారు. అయితే.. అలీ, పునర్నవి కనిపించకపోవడంతో రవికృష్ణ వాళ్లని వెతకడం మొదలుపెట్టాడు. అలాగే, రోహిణి కూడా ‘‘నవీ ఎక్కడా’’ అంటూ అందరినీ అడిగింది. కానీ, వారిద్దరూ ఎక్కడా కనిపించకపోవడం ఇంటి సభ్యులకు ఇది మిస్టరీగా మారింది. అయితే, ఎవరూ పెద్దగా కంగారు పడలేదు. బిగ్ బాస్ వాళ్లను ఎక్కడో దాచి ఉంటారని అనుకున్నారు.
అలీ, పునర్నవి కోసం త్యాగాలు
అలీ, పునర్నవిలు సీక్రెట్ రూంలో నుంచి బయటికి వెళ్లాలంటే ఇంటి సభ్యులకు రెండు త్యాగాలను సూచించాలని బిగ్ బాస్ వాళ్లను అడిగారు. దీంతో వారిద్దరూ చెప్పులు, పెరుగు చెప్పారు. ఆ తరవాత హౌజ్ మేట్స్ అందరినీ బిగ్ బాస్ లివింగ్ రూంలోకి పిలిచారు. అలీ, పునర్నవి మళ్లీ ఇంట్లోకి రావాలని ఎంత మంది కోరుకుంటున్నారని అడిగారు. హిమజ, బాబా భాస్కర్ తప్ప మిగిలిన సభ్యులంతా అలీ, పునర్నవి మళ్లీ రావాలని కోరుకున్నారు.
అయితే, ఎవరైతే వాళ్లిద్దరూ రావాలని కోరుకున్నారో వాళ్లు రెండు త్యాగాలు చేయాల్సి ఉంటుందని బిగ్ బాస్ చెప్పారు. ఇంట్లో చెప్పులు వేసుకోకూడదని, భోజనంలో పెరుగు ఉండదని తెలిపారు. అలాగే.. మగ సభ్యులు నాలుగు మ్యాట్రిసెస్, రవికి ఇచ్చినవి కాకుండా పాలు, గుడ్లు స్టోర్ రూంలో పెట్టేయాలని కండిషన్ పెట్టారు. దీనికి వారు సమ్మతించారు. అయితే, చెప్పులు వేసుకోకూడదు అని బిగ్ బాస్ చెప్పినప్పుడు శ్రీముఖి అమ్మో కాళ్లు పాడైపోతాయి అని షాకింగ్ ఎక్స్‌ప్రెషన్ ఇచ్చింది. కానీ, ఆ త్యాగానికి ఒప్పుకుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.